text: 1. verdenskrigs afslutning markeres
  11 november 2014 kl. 07.54
  Garnisonen i Haderslev markerede tirsdag formiddag 96-årsdagen for 1. verdenskrigs afslutning. Det sker med en lille højtidelighed på Damager Kirkegård.
  Våbenstilstandsdagen bliver traditionen tro mindet i mange sønderjyske sogne, der jo var en del af det slagne Tyskland frem til 1920.
  Højtideligheden i Haderslev foregik først ved de franske krigergrave, hvor garnisonskommandant, oberst Søren Bo Bojesen, holdt en kort tale og nedlagde en krans. Slesvigske Musikkorps spillede Marseilleaisen (den franske nationalhymne) hvorefter der blev lagt kranse og buketter af den franske konsul, repræsentanter fra Haderslev by, lokale soldaterforeninger og forsvarsbrødrene.
  I forlængelse var der en lignende højtidelighed ved Mindestenen for de faldne sønderjyder fra 1. Verdenskrig. Her spillede Slesvigske Musikkorps "Slumre sødt i Slesvig jord" og efter kransenedlægningerne sluttede af med "Kong Frederiks Honnørmarch".
  
  